Legal Document

Category: 68

Text:
80. ΠΡΟΕΔΡΙΚΟ ΔΙΑΤΑΓΜΑ υπ άριθ.341 της 12/31 Οκτ.1994 (ΦΕΚ Α΄181) Επέκταση ισχύος μερικών διατάξεων του Νόμ. 1943/91 «Εκσυγχρονισμός της οργάνωσης και λειτουργίας της Δημόσιας Διοίκησης, αναβάθμιση του προσωπικού  της και άλλες συναφείς διατάξεις» (ΦΕΚ 50 τ.Α΄/11.4.91)» και στο στρατιωτικό προσωπικό του Υπουργείου Εθνικής Άμυνας. Έχοντας υπόψη: 1.Τις διατάξεις του άρθρ. 53 παρ. 1 και 2 του Νόμ. 1943/91 «Εκσυγχρονισμός της οργάνωσης και λειτουργίας της Δημόσιας Διοίκησης, αναβάθμιση του προσωπικού της και άλλες συναφείς διατάξεις» (Α΄50). 2.Τις διατάξεις του άρθρ. 29Α του Νόμ. 1558/1985 «Κυβέρνηση και Κυβερνητικά Όργανα», όπως προσετέθη με το άρθρ. 27 του Νόμ. 2081/1992 (Α΄154). 3.Το γεγονός ότι από τις διατάξεις αυτού του δ/τος δεν προκαλείται δαπάνη σε βάρος του Κρατικού Προϋπολογισμού. 4.Την υπ’ αριθ. 364/1994 γνωμοδότηση του Συμβουλίου της Επικρατείας, με πρόταση των Υπουργών Προεδρίας της Κυβερνήσεως και Εθνικής Άμυνας αποφασίζουμε: Άρθρ.1.-Οι διατάξεις των άρθρ. 32 παρ. 1,34 παρ. 2, 35 παρ. 2 και 37 παρ. 1 του Νόμ. 1943/91 «Εκσυγχρονισμός της οργάνωσης και λειτουργίας της Δημόσιας Διοίκησης, αναβάθμιση του προσωπικού της και άλλες διατάξεις» (ΦΕΚ 50 τ. Α΄/11.4.1991( εφαρμόζονται και επι του στρατιωτικού προσωπικού του Υπουργείου Εθνικής Άμυνας. Εκπαιδευτική άδεια χορηγείται κατά τις εκάστοτε ισχύουσες για το στρατιωτικό προσωπικό του Υπουργείου Εθνικής Άμυνας διατάξεις. Άρθρ.2.-Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως